Llywodraethwyr Cymru Cyhoeddiadau, Adroddiad y CCB a Chyflwyniad - Medi 2017
Adroddiad y CCB a Chyflwyniad - Medi 2017
Cynhaliwyd Cyfarfod Cyffredinol Blynyddol Llywodraethwyr Cymru yn y Ganolfan Adnoddau Cyfryngau, Llandrindod ar ddydd Iau 21 Medi 2017. Gwahoddwyd Cymdeithasau Llywodraethwyr Lleol a grwpiau ar draws Cymru i anfon cynrychiolwyr.
Derbyniodd a chymeradwyodd y Cyfarfod Cyffredinol Blynyddol adroddiad blynyddol y corff a'r cyfrifon archwiliedig am y cyfnod 1 Ebrill 2016 – 31 Mawrth 2107.
Roedd y prif eitemau ar gyfer trafodaeth yn y CCB yn canolbwyntio ar y cynigion a gyflwynwyd o flaen llaw, gan gymdeithasau llywodraethwyr, ar gyfer eu hystyried:
Cwricwlwm newydd i Gymru a'r amserlenni
Canllaw ar y defnydd o gyfryngau cymdeithasol
Rôl llywodraethwyr ysgolion mewn Hyfforddiant Cychwynnol i Athrawon
Y defnydd o'r Grant Datblygu Disgyblion
Treth Prentisiaethau yn daladwy gan ysgolion
Cyllido fesul disgybl yng Nghymru
Canllaw i ysgolion ar dangyflawniad bechgyn
Fformiwla ar gyfer cyllid i addysg yng Nghymru
Diogelu hyfforddiant i lywodraethwyr
Mesur Tribiwnlys Anghenion Dysgu Ychwanegol ac Addysg (Cymru) a rôl llywodraethwyr ysgolion
Cytunodd y cynrychiolwyr gyda'r cynigion ac fe'u hanfonwyd at Lywodraeth Cymru i dderbyn eu hymateb.
Cafwyd cyflwyniad gan Liz Counsell, AEM, Estyn ar y trefniadau anwytho newydd o fis Medi 2017.
Cyflwynodd Ieuan Williams o Cynnal (cwmni sydd yn darparu cefnogaeth TGC i ysgolion yng ngogledd Cymru) wybodaeth bellach i'r cynrychiolwyr ar y datblygiad newydd cyffrous ar gyfer y templed hunanwerthuso cenedlaethol i gyrff llywodraethu. Mae Cynnal wedi bod yn gweithio mewn partneriaeth gyda Llywodraethwyr Cymru a Swyddogion Cefnogi Llywodraethwyr yng ngogledd Cymru, i ddatblygu porth hunanwerthuso ar-lein yn seiliedig ar y templed hunanwerthuso cenedlaethol i wella a chefnogi gwaith cyrff llywodraethu. Am ragor o wybodaeth am hyn cysylltwch yn uniongyrchol os gwelwch yn dda gyda Ieuan ar Ieuan@cynnal.co.uk
Gweler isod rhywfaint o adborth o'r diwrnod – Sut y bydd y digwyddiad yn effeithio ar eich rôl fel llywodrawethwr?
defnyddiol sgwrsio gyda llywodraethwyr eraill a chlywed eu barn. Diddorol gweld y pryderon a'r problemau sydd yn effeithio ar lywodraethwyr mewn ardaloedd eraill yng Nghymru;
fel darparydd gwybodaeth i weddill ein llywodraethwyr a gwella fy ngwybodaeth a'm dysgu fy hun mae'n amlwg. Gwybodaeth ddefnyddiol o rwydweithio;
dysgu rhagor – yn enwedig mewn rhai meysydd holl bwysig. Wedi fy ngrymuso i herio a gofyn cwestiynau;
mewnbwn Estyn yn neilltuol o ddefnyddiol o bersbectf unigol;
gwell gwybodaeth a gwell llywodraethiant;
llawn gwybodaeth, gobeithio y bydd yr hunanwerthusiad ar-lein yn cyrraedd de Cymru yn fuan, mae'n edrych yn ardderchog;
cyflwyniad da, llawer o gamau gweithredu wedi'u hamlygu;
fe fydd yn fy helpu i fod yn fwy gwybodus, yn fwy hyderus ac yn fwy mentrus;
fe fyddaf yn adrodd yn ôl i'r corff llywodraethu gyda chyflwyniad;
cyfarwyddiadau da ar gyfer CIF a hunanwerthusiad llywodraethwyr. Roedd y cyfnod amser cinio yn ddefnyddiol hefyd gyda llywodraethwyr eraill o ranbarthau eraill yng Nghymru, i gymharu profiadau ac amgylcheddau;
rhoi ffocws cryf i'm gwaith fel cadeirydd. Fforwm ardderchog yn yr ysgol a rôl llywodraethwyr yn yr ysgol;
edrych ymlaen at ddefnyddio'r offeryn hunanwerthuso llywodraethwyr;
darparu llawer o fanylion ar y disgwyliadau o gyrff llywodraethu yn ystod arolwg Estyn;
roedd y nifer mawr o gynigion yn amlygu'r materion allweddol sy'n wynebu llywodraethwyr;
rhoi gwybodaeth glir am newidiadau yn y dyfodol ac fe fydd yn gymorth i baratoi'r ysgol ar gyfer arolwg;
dilyn yr adolygiad hunanwerthuso gyda'r corff llywodraethu llawn a'r clerc. Annog y clerc i ystyried gwobr y clerc.